b'\n_START_ARTICLE_\nCh\xc3\xa2teauneuf-sur-Charente\n_START_SECTION_\nGeografija\n_START_PARAGRAPH_\nKraj le\xc5\xbei v pokrajini Angoumois ob reki Charente, 21 km jugozahodno od sredi\xc5\xa1\xc4\x8da departmaja Angoul\xc3\xaama.\n_START_SECTION_\nUprava\n_START_PARAGRAPH_\nCh\xc3\xa2teauneuf-sur-Charente je sede\xc5\xbe istoimenskega kantona, v katerega so poleg njegove vklju\xc4\x8dene \xc5\xa1e ob\xc4\x8dine Angeac-Charente, Birac, Bonneuil, Bouteville, \xc3\x89raville, Graves-Saint-Amant, Malaville, Mosnac, Nonaville, Saint-Simeux, Saint-Simon, Touzac, Vibrac in Viville s 7.604 prebivalci._NEWLINE_Kanton Ch\xc3\xa2teauneuf-sur-Charente je sestavni del okro\xc5\xbeja Cognac.\n_START_SECTION_\nZgodovina\n_START_PARAGRAPH_\nKraj, prvotno Berdeville, je bil postavljen okoli lesenega gradu, stoje\xc4\x8dega na otoku; slednji je slu\xc5\xbeil kot kontrolna to\xc4\x8dka za prehod preko reke. Po po\xc5\xbearu leta 1081 je bil na levem bregu reke postavljen novi grad, ob tem se je kraj preimenoval v Ch\xc3\xa2teauneuf. Ozemlje je prvotno do konca 11. stoletja pripadalo grofiji Angoumois, nato v posesti Lusignanov. S stoletno vojno in mirom v Br\xc3\xa9tignyju (1360) je postal angle\xc5\xa1ki, po dvajsetih letih njihove zasedbe pa pristal pod francosko krono.'